乳洞
王思勤 (Yuan)
乳穴佳名久欣慕，兹游直与心期副。今朝叶败七枝筇，衰迟未觉攀跻苦。湘南悬想碧云横，桂岭遥瞻烟霭暮。招提钟磬出幽深，村野牛羊自来去。忽闻流水响潺潺，渐睹岩扃隔烟雾。山溪蹑履乱崎嵚，翠壁题名杂新故。乍暌朱墨略官箴，稍觉追随遽幽趣。绝知官里少夷途，始信闲中无窘步。人生如此信可乐，谁向康庄塞归路。苦醉生前有限杯，豁我胸中吟兴助。早知富贵如浮云，三叹归田不能赋。